Eduard Leppik

Eduard Leppik (11. oktoober 1924 Mõisaküla – 19. mai 2008 Võduvere) oli eesti pedagoog, keelemees, kodu-uurija ja kirjamees. 

Ta  õppis 1947–1952 Tartu Riiklikus Ülikoolis läänemeresoome keeli. 

Aastatel 1952–1978 töötas ta õpetajana Väike-Maarja Keskkoolis ning kogus palju murdematerjali ja rahvaluulet. Uuris eriti Lääne-Virumaa keelt ja kultuurilugu. Aastal 1963 asutas Väike-Maarjas koolimuuseumi, millest tänaseks on saanud Väike-Maarja valla muuseum. Avaldas ajakirjanduses 333 kirjutist ning 28 brošüüri ja raamatut. Peamiselt olid tema teosed kodu-uurimuslikud, aga ta kirjutas ka neli lasteraamatut ja ühe näidendi. 

Leppik oli aktiivne matkaja ja orienteeruja. 1959. aastal võitis Nelijärvel toimunud esimestel Eesti meistrivõistlustel orienteerumisjooksu tavarajal hõbeda ning koos Riola Koppeli ja Karl Vaidega Väike-Maarja võistkonnas meeskondliku hõbeda.Sporditulemused. Eduard Leppik Vabariikliku kategooria kohtunik orienteerumises (1963).

 Tunnustus 

 Emakeele Seltsi auliige
 Väike-Maarja valla aukodanik
 1979 Eesti Rahva Muuseumi teeneline korrespondent
 1989 Eesti Rahva Muuseumi aukorrespondent 
 1994, 1999 Rahvaluule kogumispreemiaRahvaluule kogumispreemia president.ee
 1995 Eesti Rahvuskultuuri Fondi elutöö tänuauhind
 1997 Ferdinand Johann Wiedemanni keeleauhind 
 1998 Valgetähe V klassi teenetemärk

 Valik avaldatud kirjandust 
 Gruusia NSV. Tallinn, 1968
 Väike-Maarja. Tallinn, 1980 
 Vanaisa Tootsid. Võduvere, 2001
 Marta. Imavere, 2004 
 Linnunimed Lääne-Virumaa toponüümikas. (kujundanud Marek Vahula). Imavere, 2002
 Minu raamat. Imavere, 2004

Viited

Kategooria:Eesti pedagoogid
Kategooria:Eesti keeleteadlased
Kategooria:Eesti koduloolased
Kategooria:Valgetähe V klassi teenetemärgi kavalerid
Kategooria:Ferdinand Johann Wiedemanni keeleauhinna laureaadid
Kategooria:Rahvaluule kogumispreemia laureaadid
Kategooria:Eesti Rahva Muuseumi aukorrespondendid
Kategooria:Väike-Maarja vanale kalmistule maetud
Kategooria:Sündinud 1924
Kategooria:Surnud 2008